pythainlp/thai-wiki-dataset-v3 huggingface dataset:
ทะเลสาบน็อยซีเดิล

ทะเลสาบน็อยซีเดิล (Neusiedler See) หรือ ทะเลสาบแฟร์เตอ (Fertő tó) เป็นทะเลสาบน้ำตื้น อยู่บริเวณชายแดนของประเทศออสเตรียกับฮังการี มีเนื้อที่  อยู่ในเขตประเทศออสเตรีย  และอยู่ในเขตประเทศฮังการี  ทะเลสาบมีพื้นที่รับน้ำราว  จากทิศเหนือถึงใต้ทะเลสาบมีความยาว  และมีความกว้างจากทิศตะวันออกถึงตะวันตก ระหว่าง  ถึง 
ทะเลสาบนี้เคยอยู่ในเขตประเทศฮังการีทั้งหมด จนกระทั่ง ค.ศ. 1922 บางส่วนได้โอนไปอยู่ในประเทศออสเตรียพร้อมกับรัฐบัวร์เกินลันท์
== อ้างอิง ==
== แหล่งข้อมูลอื่น ==
ทะเลสาบน็อยซีเดิลที่ funiq.hu 
น็อยซีเดิล
น็อยซีเดิล
น็อยซีเดิล
น็อยซีเดิล
น็อยซีเดิล
ฟอลเลน (ทรานส์ฟอร์มเมอร์ส)

เดอะ ฟอลเล่น (The fallen) เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส (Transformers)
==ประวัติ==
===ภาพยนตร์คนแสดง===
====ทรานส์ฟอร์มเมอร์ส อภิมหาสงครามแค้น====
เดอะ ฟอลเล่น หรือ ฟอลเล่น เป็นพี่น้องกับหุ่นยนต์เหล่าไพรม์ รุ่นแรกๆ ซึ่งเรื่องเริ่มต้นขึ้นเมื่อ เหล่าไพรม์ ตั้งกฏขึ้นมา หนึ่งข้อ คือห้ามทำลายดวงดาวที่มีสิ่งมีชีวิต จนกระทั่ง เดอะ ฟอลเล่น คิดแหกกฏข้อนี้ เพราะรังเกียจเผ่าพันธุ์มนุษย์ยิ่งนัก ฟอลเล่นจึงคิดจะล้างเผ่าพันธุ์โดยการเปิดเครื่องมหาจักรกล ที่บรรพบุรุษสร้างไว้เพื่อจะเก็บเกี่ยวขุมพลังอีเนอร์จอน (Energon) โดยการทำลายดวงอาทิตย์ทิ้ง ทางเดียวที่จะเปิดเครื่องได้คือใช้เมททริกซ์แห่งจิตพลังผู้นำ (Matrix of Leadership) จนกลายเป็นสงครามแย่งชิงเมททริกซ์ขึ้นเป็นเวลานาน เหล่าไพรม์จึงจำเป็นต้องขโมยเมททริกซ์ ไปซ่อนไว้และได้สละชีวิตเพื่อซ่อนรักษาเมททริกซ์ไว้ ไม่ให้เดอะ ฟอลเล่น หรือใครก็ตาม หาเมททริกซ์เจอ
หลายปีผ่านไปหุ่นยนต์ฝ่ายดีเซปติคอนส์ทุกตัวคน ได้ใช้เสี้ยวสะเก็ดเอ็นเนอร์จอนปลุกชีพเมกะทรอน จนฟื้นขึ้นมา เมกะทรอนได้เหาะไปยังยานอวกาศเนเมซิซ ซึ่งเดอะ ฟอลเล่น พักอาศัยอยู่ที่แห่งนั้น เมกะทรอนผู้เป็นศิษย์ของฟอลเล่น ได้แจ้งข่าวเรื่องออลสปาร์ค ถูกทำลายไปแล้ว เดอะฟอลเล่นได้เห็นว่า ยังมีหุ่นยนต์ตระกูลไพรม์ ที่ยังมีชีวิตอยู่ เพียงคนเดียวนั่นคือ อ็อพติมัส ไพรม์ ซึ่งเดอะ ฟอลเล่น คิดวางแผนใช้แซม วิทวิคกี้ นำไปหาอ็อพติมัส และไม่นานนักเมกะทรอนก็สามารถฆ่าอ็อพติมัสได้ เมื่อเดอะฟอลเล่น ทราบข่าวว่าไพรม์ตัวสุดท้ายสิ้นชีพแล้ว จึงนำหุ่นยนต์ดีเซปติคอนส์ทั้งหมด เคลื่อนพล เข้าสู่โลกทันที
ฝ่ายแซม วิทวิคกี้ มิเคล่า อดีตเจ้าหน้าที่ซิมมอนส์ ได้พบกับเจ็ทไฟร์ ซึ่งเจ็ทไฟร์เล่าว่ามีเมททริกซ์เพียงอย่างเดียวที่สามารถปลุกชีพหุ่นยนต์ทุกตัวได้ แซมจึงรีบไปตามหาเมททริกซ์จนเจอ และชุบชีวิตอ็อพติมัสได้ เมื่อฟอลเล่นทราบข่าวจึงไปแย่งเมททริกซ์กลับคืนมาได้ ทางด้านเดอะ ฟอลเล่น ซึ่งได้นำเมททริกซ์ทำการเปิดเครื่องมหาจักรกล เมื่อเจ็ทไฟร์เห็นดังนั้น เขาจึงสละชีวิตตัวเอง เพื่อให้อ็อพติมัสประกอบร่างของเขา ในที่สุด เดอะ ฟอลเล่น ก็ถูกอ็อพติมัสฆ่าตายสิ้น ฟอลเล่นสูง 42 ฟุต
===หมายเหตุ===
เดอะฟอลเล่นนี้เอง เป็นหนึ่งในผู้ที่กระตุ้น ให้เมกะทรอน สร้างกลุ่มดีเซปติคอนส์ขึ้นมา เพื่อกำจัดอ็อพติมัส ไพรม์และเหล่าออโต้บอทส์
===ผู้พากย์เสียง===
ผู้พากย์เสียงเดอะ ฟอลเล่น ในทรานส์ฟอร์มเมอร์ส อภิมหาสงครามแค้น ภาคภาษาไทย คือ จักรกฤษณ์ หาญวิชัย และให้เสียงภาคภาษาอังกฤษโดย โทนี่ ทอดด์ (Tony Todd) ส่วนผู้ให้เสียงภาคภาษาญี่ปุ่นนั้น ให้เสียงโดย แบงโจ จินกา (Banjō Jinga)
== อ้างอิง ==
== แหล่งข้อมูลอื่น ==
The Fallen at the Transformers Wiki
The Fallen War Within Titanium Action Figure
ทรานส์ฟอร์มเมอร์ส
บอสวิดีโอเกม
ตัวละครภาพยนตร์ไซไฟ
จักรพรรดิกาแลกติก
ตัวละครในบันเทิงคดีที่มีพลังเหนือมนุษย์
เตมูโก

เตมูโก (Temuco) เป็นเมืองและเทศบาลในประเทศชิลี เป็นเมืองหลักในจังหวัดเกาตินและแคว้นอาเรากานิอา ตั้งอยู่ทางตอนใต้ของประเทศ ชาวอินเดียนเผ่าอาเรากานิอายกดินแดนนี้แห่งแก่สเปนและตั้งเป็นเมืองเมื่อ ค.ศ. 1881 เมืองเป็นศูนย์กลางการค้า โดยเฉพาะสินค้าจำพวกธัญพืช ผลไม้และไม้ซุง
== อ้างอิง ==
เมืองในประเทศชิลี
คอสตาไน

คอสตาไน (Қостанай/Qostanai; Костана́й) เดิมชื่อ นีโคลาเยฟสค์ (Никола́евск) จนถึง ค.ศ. 1895 และ คุสตาไน (Кустана́й) จนถึง ค.ศ. 1997 เป็นเมืองในประเทศคาซัคสถาน ตั้งอยู่ทางตอนเหนือของประเทศ บนฝั่งซ้ายของแม่น้ำโตบอล เป็นศูนย์กลางการปกครองของแคว้นคอสตาไน เมืองมีประชากร 214,916 คน ในปี ค.ศ. 2009
== อ้างอิง ==
เมืองในประเทศคาซัคสถาน
เยินเชอปิง

เยินเชอปิง (Jönköping) เป็นเมืองทางตอนใต้ของประเทศสวีเดน มีประชากร 89,396 คน (ค.ศ. 2010) เป็นเมืองมีประชากรมากเป็นอันดับ 9 ของสวีเดน เมืองตั้งอยู่ปลายใต้สุดของทะเลสาบเวเทิร์น ตั้งขึ้นเป็นเมืองเมื่อ ค.ศ. 1284 เป็นเมืองเก่าที่มีความสำคัญในประวัติศาสตร์ช่วงแรก ๆ ของประเทศ ใน ค.ศ. 1612 ชาวเมืองได้ทำลายเมืองเพื่อขัดขวางการเข้าครอบครองของชาวเดนมาร์ก หลักจากนั้นได้ปฏิสังขรณ์เมืองขึ้นใหม่
== อ้างอิง ==
เมืองในประเทศสวีเดน
อิงก็อลชตัท

อิงก็อลชตัท (Ingolstadt, , สำเนียงออสเตรีย-บาวาเรีย: ) เป็นเมืองในรัฐบาวาเรีย ประเทศเยอรมนี ตั้งอยู่บนฝั่งซ้ายของแม่น้ำดานูบ จากข้อมูลเมื่อวันที่ 31 มีนาคม ค.ศ. 2011 เมืองมีประชากร 125,407 คน มีการกล่าวถึงชื่อเมืองนี้เป็นครั้งแรกใน ค.ศ. 806 ตั้งขึ้นเป็นเมืองเมื่อ ค.ศ. 1250
เมืองนี้เป็นที่รู้จักในฐานะเมืองที่เป็นต้นกำเนิดของสมาคมลับชื่ออิลลูมินาตี และเป็นสถานที่ดำเนินเรื่องในวรรณกรรมแฟรงเกนสไตน์โดยแมรี เชลลีย์ ที่วิกเตอร์ แฟรงเกนสไตน์ นักวิทยาศาสตร์ สร้างปีศาจขึ้นมา
==ประชากร==
การเติบโตของประชากรตั้งแต่ ค.ศ. 1450:
==เมืองพี่น้อง==
อิงก็อลชตัทเป็นเมืองพี่น้องกับเมืองดังนี้:
เอารังคาบาด ประเทศอินเดีย
การ์รารา ประเทศอิตาลี
เขตบริการกลาง (มอสโก) ประเทศรัสเซีย
มอสโก ประเทศรัสเซีย
ฝัวชาน ประเทศจีน
กราส ประเทศฝรั่งเศส
เยอร์ ประเทศฮังการี
เคอร์คอดี ประเทศสกอตแลนด์ สหราชอาณาจักร
ครากูเยวัตส์ ประเทศเซอร์เบีย
มานิซา ประเทศตุรกี
มูร์สกาโซบอตา ประเทศสโลวีเนีย
ออปอแล ประเทศโปแลนด์
==อ้างอิง==
==แหล่งข้อมูลอื่น==
เมืองในประเทศเยอรมนี
ชีนีเซลโลบัลซาโม

ชีนีเซลโลบัลซาโม (Cinisello Balsamo) เป็นเทศบาลในจังหวัดมีลาโน แคว้นลอมบาร์เดีย ประเทศอิตาลี ตั้งอยู่ทางตะวันออกเฉียงเหนือราว 10 กม. จากศูนย์กลางของมิลาน เมืองมีประชากรราว 74,000 คน เทศบาลในปัจจุบันก่อตั้งขึ้นโดยชีนีเซลโล และ บัลซาโม จึงได้ตั้งชื่อเมืองเป็นเกียรติให้กับทั้งสอง เมื่อวันที่ 17 ตุลาคม ค.ศ. 1972
== อ้างอิง ==
เมืองในแคว้นลอมบาร์เดีย
อ้นเมืองจีน

อ้นเมืองจีน หรือ อ้นจีน (Chinese bamboo rat; ) เป็นสัตว์ฟันแทะชนิดหนึ่ง จำพวกอ้น
นับเป็นอ้นที่มีขนาดใหญ่ที่สุด โดยมีความยาวได้ถึง 50 เซนติเมตร น้ำหนักได้ถึง 40 กิโลกรัม พบกระจายพันธุ์ในป่าไผ่ของมณฑลยูนานตอนล่าง เช่น สิบสองปันนา ในประเทศจีน และเขตที่ติดต่อกับพม่า และเวียดนาม 
==อ้างอิง==
==แหล่งข้อมูลอื่น==
อ้น
สัตว์ที่พบในประเทศจีน
สัตว์ที่พบในประเทศพม่าสัตว์ที่พบในประเทศเวียดนาม
เคลย์ตง ซิลวา

เคลย์ตง เอากูสตู โอลีเวย์รา ซิลวา (3 กุมภาพันธ์ พ.ศ. 2530) เป็นนักฟุตบอลในตำแหน่งกองหน้าชาวบราซิล ปัจจุบันเล่นให้กับอีสต์เบงกอล ในอินเดียนซูเปอร์ลีก เคลย์ตงเป็นผู้ทำประตูสูงสุดเป็นอันดับที่ 2 ในไทยลีก โดยเขาลงเล่นให้กับหลายสโมสรในเมืองไทย ได้แก่ โอสถสภา เอ็ม-150 สระบุรี, บีอีซี เทโรศาสน, เอสซีจี เมืองทอง ยูไนเต็ด, เชียงราย ยูไนเต็ด และ สุพรรณบุรี
== ประวัติการเล่นฟุตบอล ==
=== มาดูเรยรา ===
เคลย์ตงเริ่มเล่นฟุตบอลตั้งแต่อายุ 16 ปี โดยเล่นให้กับ มาดูเรยรา เอสปอร์เต กลุบ สโมสรฟุตบอลในประเทศบราซิล ทั้งชุดเยาวชนและชุดใหญ่ของสโมสรตั้งแต่ปี ค.ศ. 2007 และต่อมาในปี ค.ศ. 2010 สโมสรฟุตบอลโอสถสภา เอ็ม–150 สระบุรี สโมสรฟุตบอลในไทยพรีเมียร์ลีก ได้ซื้อตัวเขาจากมาดูเรยรา
=== โอสถสภา เอ็ม 150 สระบุรี ===
เคลย์ตงได้ลงเล่นเป็นตัวจริงให้โอสถสภาเกือบตลอดฤดูกาล ซึ่งยิงประตูได้ถึง 29 ประตู พอจบ ไทยพรีเมียร์ลีก 2554 เคลย์ตงได้เป็นนักเตะที่สโมสรต่างๆใน ไทยพรีเมียร์ลีกและลีกอื่นๆต่างประเทศ สนใจและอยากได้ตัวเขามาร่วมทีม.แต่แล้วในปีถัดมา ค.ศ. 2012 ก่อนเปิด ไทยพรีเมียร์ลีก 2555 สโมสรฟุตบอลบีอีซี เทโรศาสน ได้ซื้อเขาจากโอสถมาอยู่กับสโมสรเป็นจำนวนเงินเกือบ 10 ล้านบาท
=== บีอีซี เทโรศาสน ===
เคลย์ตงได้ลงเล่นให้บีอีซีตลอดเกือบทุกนัดและเป็นกำลังสำคัญของสโมสรมาตลอดทั้งฤดูกาล ซึ่งเขาเป็นส่วนหนึ่งในการนำบีอีซีจบอันดับที่ 3 ใน ไทยพรีเมียร์ลีก 2555 และนำทีมไปสู่รอบก่อนรองชนะเลิศใน ไทยคมเอฟเอคัพ ซึ่งบุกไปแพ้ บุรีรัมย์ ยูไนเต็ด ด้วยสกอร์ 2-3 และในนัดสุดท้ายของฤดูกาล 2555 ในนัดที่บีอีซีเปิดบ้านเสมอเมืองทองยูไนเต็ด ไป 2-2 ซึ่งคลีตันก็ยิงประตูได้ด้วยในนัดที่ และพอจบฤดูกาลคลีตันได้เป็นดาวซัลโวประจำ ไทยพรีเมียร์ลีก 2555 ร่วมกับ ธีรศิลป์ แดงดา กองหน้าของเมืองทองยูไนเต็ดที่ยิงประตูได้เท่ากันคือ 24 ประตู
=== เชียงราย ยูไนเต็ด ===
เชียงราย ยูไนเต็ด ประกาศคว้าตัว เคลย์ตง ซิลวา เข้าร่วมทีมอย่างเป็นทางการเมื่อวันที่ 30 ธันวาคม พ.ศ. 2560 ต่อมาวันที่ 19 มกราคม พ.ศ. 2561 การแข่งขันไทยแลนด์แชมเปียนส์คัพ หลังจากที่เชียงรายเสมอบุรีรัมย์ ยูไนเต็ด 2-2 ในเวลา 90 นาที ทำให้ต้องตัดสินด้วยการยิงลูกโทษ เคลย์ตงได้ยิงลูกโทษลูกสุดท้ายเข้าประตู ทำให้เฉือนชนะบุรีรัมย์ และคว้าแชมป์แรกกับเชียงรายได้สำเร็จ เคลย์ตงลงเล่นไทยลีกนัดแรกกับเชียงรายในวันที่ 10 กุมภาพันธ์ นัดเปิดบ้านชนะชลบุรีที่สิงห์ สเตเดียม 1-0 ต่อมาในวันที่ 28 มีนาคม เคลย์ตงทำประตูแรกให้กับสโมสรในนัดที่เชียงรายเปิดบ้านแพ้ชัยนาท ฮอร์นบิล 1-2
==== สุพรรณบุรี (ยืมตัว) ====
ในเลกที่สองของฤดูกาล 2561 เคลย์ตงถูกปล่อยยืมตัวให้กับสุพรรณบุรี เขาทำสองประตูแรกให้กับสโมสรในนัดที่เปิดบ้านเอาชนะราชนาวี 3-1
=== สุพรรณบุรี ===
ในเดือนมกราคม พ.ศ. 2562 เคลย์ตงได้ย้ายไปสุพรรณบุรี โดยจะเป็นการกลับไปร่วมงานกันอีกครั้งกับธชตวัน ศรีปาน หัวหน้าผู้ฝึกสอนของสุพรรณบุรี โดยทั้งคู่เคยร่วมงานกันที่เอสซีจี เมืองทอง ในฤดูกาล 2559 มาก่อน
== เกียรติประวัติ ==
เอสซีจี เมืองทอง ยูไนเต็ด
ไทยลีก (1): 2559
ไทยลีกคัพ (1): 2559
ไทยแลนด์แชมเปียนส์คัพ (1): 2560
เชียงราย ยูไนเต็ด
ไทยแลนด์แชมเปียนส์คัพ (1): 2561
รางวัลส่วนตัว
ผู้ทำประตูสูงสุดในไทยลีก: 2555, 2559
ผู้เล่นยอดเยี่ยมประจำเดือนของไทยลีก: 2556
กองหน้ายอดเยี่ยมประจำปีของไทยลีก: 2556
== อ้างอิง ==
นักฟุตบอลชาวบราซิล
ผู้เล่นในไทยลีก
ชาวบราซิลในประเทศไทย
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลสุพรรณบุรี
ปีกฟุตบอล
บุคคลจากมาเนาช์
ฟอร์ด เอสเคป

ฟอร์ด เอสเคป (Ford Escape) เป็นรถยนต์เอนกประสงค์สมรรถนะสูงขนาดเล็ก (Compact SUV) ของฟอร์ดมอเตอร์ เริ่มผลิตใน พ.ศ. 2543 และเริ่มจำหน่ายในปี พ.ศ. 2544 โดยใช้ชิ้นส่วนร่วมกับมาสด้า ทริบิวต์ (Mazda Tribute) และได้รับความนิยมมากในทุกประเทศที่เปิดตัว โดยในประเทศไทยเริ่มจำหน่ายเมื่อปี พ.ศ. 2546-ปัจจุบัน โดยปัจจุบัน ฟอร์ด เอสเคป มีวิวัฒนาการตามช่วงเวลาได้ 3 Generation (รุ่น) ดังนี้
== รุ่นที่ 1 (พ.ศ. 2543-2550) ==

ฟอร์ด เอสเคป รุ่นที่ 1 เริ่มผลิตเมื่อปี พ.ศ. 2543-2550 แต่ในประเทศไทย เอสเคปรุ่นนี้เริ่มจำหน่ายเมื่อปี พ.ศ. 2546-ปัจจุบัน ซึ่งมีระบบขับเคลื่อน 2 รูปแบบ คือระบบขับเคลื่อน 2 ล้อ และ 4 ล้อ
มีตัวถัง 1 รูปแบบ คือเอสยูวี 4 ประตู มีระบบเกียร์ 2 รูปแบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีเครื่องยนต์ 3 ขนาด คือ 2.0 ,2.3 และ 3.0 ลิตร โดยในประเทศไทยในปัจจุบันจะมีจำหน่ายเฉพาะรุ่นเครื่องยนต์ 2.3 ลิตร และเกียร์อัตโนมัติเท่านั้น และมีการไมเนอร์เชนจ์ไปแล้วถึง 3 ครั้งด้วยกัน และรุ่นนี้ ในต่างประเทศ ได้มีการผลิตรุ่นไฮบริด เป็นรุ่นพิเศษ ซึ่งไม่มีขายในประเทศไทย
ในปี พ.ศ. 2550 ฟอร์ดมอเตอร์ ได้ส่งเอสเคปรุ่นที่ 2 สู่ตลาดโลก รุ่นที่ 1 จึงเลิกผลิตไป แต่ในประเทศไทยยังมีจำหน่ายอยู่จนถึงปี 2557
== รุ่นที่ 2 (พ.ศ. 2550-2555) ==

ฟอร์ด เอสเคป รุ่นที่ 2 เริ่มผลิตเมื่อปี พ.ศ. 2550-2555 ซึ่งมีตัวถังแบบเดียวคือเอสยูวี 4 ประตู มีเกียร์ 3 แบบ คือเกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีเครื่องยนต์ 3 ขนาดคือ 2.3 ,2.5 และ 3.0 ลิตร โดยรุ่นนี้ยังมีการผลิตรุ่นไฮบริดเหมือนรุ่นก่อนหน้านี้ แต่รุ่นนี้ไม่มีการทำตลาดในประเทศไทยแต่อย่างใด
== รุ่นที่ 3 (พ.ศ. 2555-2562) ==

ฟอร์ด เอสเคป รุ่นที่ 3 เริ่มผลิตเมื่อปี พ.ศ. 2555-2562 ซึ่งรุ่นนี้ได้เปลี่ยนจากการร่วมผลิตกับมาสด้า ทริบิวต์ ไปผลิตร่วมกับมาสด้า 3 และฟอร์ด โฟกัส โดยรุ่นนี้มีตัวถังแบบเดียวคือตัวถังเอสยูวี 4 ประตู มีเกียร์แบบเดียวคือเกียร์อัตโนมัติ 6 สปีด และมีเครื่องยนต์ 3 ขนาดคือ 1.6 ,2.0 และ 2.5 ลิตร โดยยังไม่มีการผลิตรุ่นไฮบริดแต่อย่างใด
นอกจากนี้ ในยุโรป ฟอร์ด เอสเคปจะมีชื่อในการทำตลาดว่า ฟอร์ด คูกา (Ford Kuga) แต่ในประเทศไทย ฟอร์ดยังไม่มีแผนนำเอสเคปรุ่นที่ 3 มาทำตลาดในประเทศไทย
== รุ่นที่ 4 (พ.ศ. 2563-ปัจจุบัน) ==

ฟอร์ด เอสเคป รุ่นที่ 4 เริ่มผลิตเมื่อปี พ.ศ. 2563-ปัจจุบัน ซึ่งรุ่นนี้ได้แรงบันดาลใจมาจากสปอร์ตร่วมโชว์รูม ทั้งกระจังหน้าทรง 6 เหลี่ยมขนาดใหญ่จาก Ford Mustang และชายกันชนหน้าด้านล่างจาก Ford GT ด้านมิติตัวถังเตี้ยลง, กว้างขึ้น และยาวขึ้นกว่ารุ่นก่อนหน้า
Ford Escape เปิดตัวเป็นครั้งแรกในปี 2005 ล่าสุด มีทายาทคันล่าสุดมารับช่วงต่อแล้ว โดยผ่านการพัฒนามาให้ดีกว่าเดิมในทุกด้าน ทั้งหน้าตา, ความสะดวกสบาย, ประโยชน์ใช้สอย และการขับขี่ ส่วนขุมพลังมีให้เลือก 4 แบบ ทั้ง EcoBoost, Hybrid และ Plug-in Hybrid
== แหล่งข้อมูลอื่น ==
Ford's Escape page
อเอสเคป
อาเนิร์ส ลีเนอกอร์

อาเนิร์ส โรเซินครันซ์ ลีเนอกอร์ (Anders Rosenkrantz Lindegaard) เกิดเมื่อวันที่ 13 เมษายน ค.ศ. 1984 เป็นนักฟุตบอลชาวเดนมาร์กในตำแหน่งผู้รักษาประตู ปัจจุบันเล่นให้กับเฮลซิงเบิร์กในออลสเวนส์คาน เขาเคยเล่นให้กับแมนเชสเตอร์ยูไนเต็ดในพรีเมียร์ลีก
== สถิติ ==
=== สโมสร ===
=== ทีมชาติ ===
== เกียรติประวัติ ==
=== สโมสร ===
Aalesund
นอร์เวเจียนคัพ (1): 2009
แมนเชสเตอร์ยูไนเต็ด
พรีเมียร์ลีก: 2012–13
เอฟเอคอมมิวนิตีชีลด์: 2011, 2013
=== รางวัลส่วนตัว ===
Kniksen award : 2010
ผู้รักษาประตูยอดเยี่ยมของเดนมาร์ก: 2010
== อ้างอิง ==
== แหล่งข้อมูลอื่น ==
National team data
นักฟุตบอลชาวเดนมาร์ก
ผู้รักษาประตูฟุตบอล
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลเวสต์บรอมมิชอัลเบียน
ผู้เล่นสโมสรฟุตบอลเบิร์นลีย์
ผู้เล่นในพรีเมียร์ลีก
นักฟุตบอลทีมชาติเดนมาร์ก
บุคคลจากโอเดนเซ
อันดับเทนเรค

อันดับเทนเรค เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่อวิทยาศาสตร์ว่า Afrosoricida (มาจากภาษากรีก-ละติน หมายความว่า "ดูคล้ายหนูผีแอฟริกา") ซึ่งอันดับนี้เดิมเคยถูกรวมกับสัตว์อื่นที่มีความใกล้เคียงกัน คือ อันดับสัตว์กินแมลง (Insectivora)
รูปร่างลักษณะของสัตว์ในอันดับนี้จะเหมือนกับสัตว์จำพวกอื่นที่เคยถูกจัดรวมเป็นอันดับสัตว์กินแมลงเหมือนกันในอดีต เช่น ตุ่น, หนูผี, เฮดจ์ฮอก หรือแม้แต่กระทั่งผสมกันระหว่างนาก ซึ่งเป็นสัตว์กินเนื้อ กับหนูผีก็มี ซึ่งจากการศึกษาด้านพันธุกรรมและดีเอ็นเอพบว่า สัตว์ในอันดับนี้มีการวิวัฒนาการที่แยกออกไป จึงได้ถูกจัดแยกออกมาเป็นอันดับต่างหาก ซึ่งการที่มีวิวัฒนาการเป็นของตัวเองแต่กลับมีรูปร่างลักษณะเหมือนกับสัตว์ที่มีวิวัฒนาการที่แตกต่างออกไป การวิวัฒนาการเช่นนี้เรียกว่า "วิวัฒนาการแบบเข้าหากัน" 
พบกระจายพันธุ์ในทวีปแอฟริกา และเป็นสัตว์เฉพาะถิ่นของเกาะมาดากัสการ์ ซึ่งบรรพบุรุษของสัตว์ในอันดับนี้ก็เดินทางมาจากแผ่นดินใหญ่เหมือนกับลีเมอร์หรือสัตว์อื่น ๆ ที่เป็นสัตว์เฉพาะถิ่นของเกาะมาดากัสการ์เช่นเดียวกัน
โดยแบ่งออกได้เป็น 2 วงศ์ ประมาณ 50 ชนิด ซึ่งสัตว์ในอันดับนี้ที่เป็นที่รู้จักกันเป็นอย่างดี ได้แก่ ตุ่นสีทอง และเทนเรค 
==การจำแนก==
ชั้นฐาน Eutheria:
* อันดับใหญ่ Afrotheria
**Clade Afroinsectiphilia
*** อันดับ Afrosoricida
**** อันดับย่อย Tenrecomorpha
***** วงศ์ Tenrecidae: เทนเรค และ หนูผีนาก; 30 ชนิด ใน 10 สกุล
**** อันดับย่อย Chrysochloridea
***** วงศ์ Chrysochloridae: ตุ่นสีทอง; ประมาณ 21 ชนิด ใน 9 สกุล
*** อันดับ Macroscelidea: หนูผีช้าง
*** อันดับ Tubulidentata: อาร์ดวาร์ก
**Clade Paenungulata
*** อันดับ Hyracoidea: ไฮแรกซ์
*** อันดับ Proboscidea: ช้าง
*** อันดับ Sirenia: มานาที และ พะยูน
==อ้างอิง==
สัตว์เลี้ยงลูกด้วยน้ำนม
==แหล่งข้อมูลอื่น==
เบน เอมอส

เบนจามิน พอล เอมอส (Benjamin Paul Amos) เกิดวันที่ 10 เมษายน ค.ศ. 1990 ที่แมคเคิลฟิลด์ เมืองคาเชียร์ เป็นผู้เล่นชาวอังกฤษ ปัจจุบันลงเล่นให้กับทีมชาร์ลตันแอธเลติก เริ่มต้นเป็นนักเตะเยาวชนของทีม ครูว์ อเลกซานดรา แต่พออายุได้ 11 ปีก็ได้ย้ายไปเป็นนักเตะเยาวชนของทีมแมนเชสเตอร์ยูไนเต็ด ติดทีมชาติอังกฤษชุดเยาวชนตั้งแต่ชุดอายุไม่เกิน 16 ปี (U16) จนถึงชุดอายุไม่เกิน 21 ปี (U21)
== สถิติ ==
== เกียรติประวัติ ==
แมนเชสเตอร์ยูไนเต็ด
ฟุตบอลชิงแชมป์สโมสรโลก: 2008
ลีกคัพ: 2008-09
== อ้างอิง ==
นักฟุตบอลชาวอังกฤษ
ผู้เล่นในพรีเมียร์ลีก
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลฮัลล์ซิตี
ผู้เล่นสโมสรฟุตบอลโบลตันวอนเดอเรอส์
ผู้เล่นสโมสรฟุตบอลคาร์ดิฟฟ์ซิตี
ผู้เล่นสโมสรฟุตบอลชาร์ลตันแอธเลติก
ผู้รักษาประตูฟุตบอล
บุคคลจากแมกเคิลส์ฟีลด์
สมเด็จพระบรมราชาที่ 3 (พระยาละแวก)

สมเด็จพระบรมราชาที่ 3 เป็นพระมหากษัตริย์กัมพูชา พระองค์ประสูติในช่วงระหว่าง พ.ศ. 2062 และครองราชย์สมบัติในสมัยที่เมืองละแวกเป็นราชธานี ระหว่าง พ.ศ. 2108 – 2119 ในรัชสมัยของพระองค์นั้น ได้ยกทัพมาตีกรุงศรีอยุธยาสองครั้ง ซึ่งมีบันทึกไว้ในพงศาวดารกรุงเก่า ฉบับหลวงประเสริฐอักษรนิติ์ และราชพงษาวดารกัมพูชา โดยในเอกสารไทยเรียกพระองค์ว่า พระยาละแวก แต่เป็นคนละพระองค์กับพระยาละแวกที่กล่าวถึงในสมัยสมเด็จพระนเรศวรมหาราช ซึ่งคือพระบรมราชาที่ 4 ซึ่งเป็นพระโอรสของพระองค์
ครั้งแรกนั้น สมเด็จพระบรมราชาที่ 3 ทรงยกทัพมาโจมตีกรุงศรีอยุธยาเมื่อ พ.ศ. 2113 ตรงกับสมัยสมเด็จพระมหาธรรมราชา โดยยกทัพเข้ามาถึงกรุงศรีอยุธยา ตั้งทัพอยู่ที่บ้านสามพิหาร (ในพงศาวดารกรุงเก่า ฉบับหลวงประเสริฐอักษรนิติ์) หรือบ้านกะทุ่ม (ในพระราชพงศาวดาร ฉบับสมเด็จพระพนรัตน์) ในการศึกครั้งนี้ ฝ่ายสยามใช้ปืนใหญ่ยิงพระจำปาธิราช กองหน้าฝ่ายเขมรถึงแก่อนิจกรรมบนคอช้าง สมเด็จพระบรมราชาที่ 3 ให้ยกทัพเข้าปล้นเมือง 3 ครั้งก็ไม่สำเร็จ จึงเลิกทัพกลับไป โดยเจ้าเมืองจันทบุรี ระยอง นาเรือง และฉะเชิงเทรา นายกองทัพฝ่ายสยามเสียชีวิตในศึกครั้งนี้
ต่อมา ใน พ.ศ. 2118 ในพงศาวดารฉบับกรมราชบัณฑิต  สมเด็จพระบรมราชาที่ 3 ได้ยกทัพมาตีกรุงศรีอยุธยาอีกครั้ง โดยยกทัพมาทางเรือ ผ่านทางปากน้ำพระประแดง ธนบุรี นนทบุรี แต่เข้าปล้นกรุงศรีอยุธยาไม่สำเร็จ ได้แต่กวาดต้อนเชลยกลับไป พร้อมกับนำพระรูปเทพารักษ์ สำริด ที่พบในลำน้ำที่เมืองพระประแดงไปด้วย 2 องค์ ในยุคพระมหาธรรมราชา เมื่อไทยกลับมามีอำนาจหลังยุคบุเรงนอง  หลังจากนั้น เมืองละแวก กัมพูชา กับกรุงศรีอยุธยา สยาม กลับมามีไมตรีกัน
พระมหากษัตริย์ กัมพูชา พระองค์ต่อไป ซึ่งเป็นพระราชโอรสของพระองค์ก่อน  และไทยก็ใช้นามเดิมเรียกว่า พระยาละแวก เคยส่งพระอนุชามาช่วยการศึกกับพม่า แต่มีเรื่องบางอย่าง ขัดพระทัยกันในภายหลัง ทำให้กัมพูชามีการปล้นเมืองชายแดน กวาดต้อนหัวเมืองสยามอีก และเมื่อพระนเรศวรขึ้นครองราชย์ ทรงตั้งพระทัยว่าจะจัดทัพ ไปตีเมืองละแวก แต่ติดศึกด้านอื่น หลังสงครามยุทธหัตถึ เสร็จศึกกับหงศาวดี และยึดได้ตะนาวศรี ทวาย มะริด พระนเรศวรมหาราช ได้จัดทัพสี่ทัพ เข้าตีกัมพูชา ทั้งทางบกและทางทะเล จนเข้าถึงเมืองละแวก เมืองหลวงขณะนั้น ในพงศาวดารบางแห่งบอกว่ามีการพิธีประถมกรรม แต่ในหลายแห่งข้อมูลสมัยใหม่ มีการวิจัยไม่ตรงกัน และมีข้อมูลว่าพระยาละแวกหนีไปทางลาว อย่างไรก็ตาม ทัพไทยได้กวาดต้อน ชาวเมือง และชาวพระราชวัง ทั้งขุนนาง และฝ่ายใน จำนวนมาก มาชุบเลี้ยงตั้งบ้านเรือนในสยาม
== อ้างอิง ==
ศานติ ภักดีคำ. เขมรรบไทย. กทม. มติชน. 2554. หน้า 166 - 172
พระมหากษัตริย์กัมพูชา
ไมเคิล (อัลบั้ม)

ไมเคิล (Michael) เป็นอัลบั้มรวมเพลงของเพลงที่ไม่เคยได้วางจำหน่ายของ ไมเคิล แจ็กสัน หลังเสียชีวิต วางจำหน่ายเมื่อวันที่ 10 ธันวาคม ค.ศ. 2010 โดยค่ายเพลง อีพิกเรเคิดส์ และ โซนี่ มิวสิค เอ็นเตอร์เทนเมนท์ ไมเคิล เป็นการวางจำหน่ายของเนื้อหาใหม่ ไมเคิล แจ็กสัน ครั้งแรก ตั้งแต่วางจำหน่ายอินวินซิเบิล เมื่อปี ค.ศ. 2001 เป็นอัลบั้มแจ็คสันที่เจ็ดที่จะออกจำหน่ายโดย Sony และ Motown/Universal ตั้งแต่ที่ไมเคิล แจ็กสันเสียชีวิตลงในเดือนมิถุนายน ค.ศ. 2009
== รายการเพลง ==
 (*) Co-producer
== ชาร์ต ==
=== ชาร์ตประจำสัปดาห์ ===
===ชาร์ตสิ้นปี===
== การรับรอง ==
== ประวัติการเปิดตัว ==
== อ้างอิง ==
== แหล่งข้อมูลอื่น ==
Michael at Metacritic
อัลบั้มรวบรวมในปี พ.ศ. 2553
อัลบั้มรวบรวมของไมเคิล แจ็กสัน
อัลบั้มรวบรวมสังกัดอีพิกเรเคิดส์
อัลบั้มรวบรวมภาษาอังกฤษ
อัลบั้มที่เผยแพร่หลังมรณกรรม
อัลบั้มรวบรวมที่เผยแพร่หลังมรณกรรม
ทีวีพูลสตาร์ปาร์ตี้อวอร์ดส์

ทีวีพูลสตาร์ปาร์ตี้อวอร์ดส์ ซึ่งเป็นงานฉลองครบรอบปีของนิตยสารทีวีพูล ซึ่งมีการจัดต่อเนื่องเป็นประจำทุกปี พร้อมทั้งมอบรางวัลที่สะท้อนถึงภาพลักษณ์ของบุคคลในวงการบันเทิง ทั้งด้านละคร ภาพยนตร์ และเพลง ของนิตยสารทีวีพูล  เพื่อเป็นขวัญ กำลังใจให้กับคนในวงการบันเทิง ทั้งเบื้องหน้าและเบื้องหลังคัดเลือกโดยคณะกรรมการของนิตยสารทีวีพูล และจากผลโหวต
ทีวีพูลสตาร์ปาร์ตี้อวอร์ดส์ 2007
ทีวีพูลสตาร์ปาร์ตี้อวอร์ดส์ 2008
ทีวีพูลสตาร์ปาร์ตี้อวอร์ดส์ 2009
ทีวีพูลสตาร์ปาร์ตี้อวอร์ดส์ 2010
ทีวีพูลสตาร์ปาร์ตี้อวอร์ดส์ 2011
ทีวีพูลสตาร์ปาร์ตี้อวอร์ดส์ 2012
ทีวีพูลสตาร์ปาร์ตี้อวอร์ดส์ 2013
รางวัลดนตรี
รางวัลโทรทัศน์
รางวัลภาพยนตร์ไทย
ทีวีพูลสตาร์ปาร์ตี้อวอร์ดส์
ม้าบ้อง

ม้าบ้อง เป็นผีชนิดหนึ่งตามคติความเชื่อของชาวไทยวน เป็นผีจำพวกผีจะกละ หรือผีป่า ม้าบ้องมีรูปลักษณ์ท่อนบนลำตัวเป็นมนุษย์ส่วนมากเป็นหญิงสาวสวย แต่ท่อนล่างเป็นม้า
ม้าบ้อง โดยปกติจะไม่เห็นตัว แต่อาจจะได้ยินเสียงม้าหรือปรากฏบนรอยเท้าม้าตามพื้นดิน ม้าบ้องจะออกล่อลวงเหยื่อที่เป็นผู้ชาย โดยเฉพาะหนุ่มละอ่อนที่ไม่ประสีประสาในเรื่องทางเพศให้ตามเข้าไปถึงถิ่นที่อาศัยของมัน แล้วฆ่าทิ้งเสีย ซึ่งความเชื่อเรื่องม้าบ้องละม้ายคล้ายกับ เคลพี ของสกอตแลนด์, สคิลลา และเซนทอร์ ในเทพปกรณัมกรีก
==อ้างอิง==
นิทานล้านนา - ผีม้าบ้อง ( นิทานของชาวไทยวน) 
ผีไทย
ก็อดแอนด์กันส์

ก็อด & กันส์ เป็นสตูดิโอส์อัลบั้มที่แปดของวงร็อคใต้ ลินเนิร์ด สกินเนิร์ด ออกจำหน่ายเมื่อวันที่ 29 กันยายน ค.ศ. 2009 โดยซิงเกิล "Still Unbroken" ออกจำหน่ายเมื่อวันที่ 27 กรกฎาคม ค.ศ. 2009 ตามด้วยแทร็คอื่นๆ "Simple Life"
== รายการเพลง ==
"Still Unbroken" (เกรี โรสสิงตัน, จอห์นนี แวน แซนต์, ริกกี เมดล็อกเก, ฮักฮี โธมาสสัน) - 5:06
"Simple Life" (เกรี โรสสิงตัน, Van Zant, ริกกี เมดล็อกเก, Steele) - 3:17
"Little Thing Called You" (เกรี โรสสิงตัน, จอห์นนี แวน แซนต์, ริกกี เมดล็อกเก, Lowery) - 3:58
"Southern Ways" (จอห์นนี แวน แซนต์, ริกกี เมดล็อกเก, Lowery, Marlette) - 3:48
"Skynyrd Nation" (จอห์นนี แวน แซนต์, ริกกี เมดล็อกเก, Lowery, Marlette) - 3:52
"Unwrite that Song" (เกรี โรสสิงตัน, จอห์นนี แวน แซนต์, ริกกี เมดล็อกเก, Steele, Mullins) - 3:50
"Floyd" (เนื้อร้องโดย Rob Zombie) (เกรี โรสสิงตัน, จอห์นนี แวน แซนต์, ริกกี เมดล็อกเก, Lowery) - 4:03
"That Ain't My America" (เกรี โรสสิงตัน, จอห์นนี แวน แซนต์, ริกกี เมดล็อกเก, Warren, Warren) - 3:44
"Comin' Back For More" (เกรี โรสสิงตัน, จอห์นนี แวน แซนต์, ริกกี เมดล็อกเก, Daly) - 3:28
"God & Guns" (Jones, Meadows, Tower) - 5:44
"Storm" (เกรี โรสสิงตัน, จอห์นนี แวน แซนต์, ริกกี เมดล็อกเก, Lowery, Marlette) - 3:15
"Gifted Hands" (เกรี โรสสิงตัน, จอห์นนี แวน แซนต์, ริกกี เมดล็อกเก, Lowery, Marlette) - 5:22
== บุคลากร ==
จอห์นนี แวน แซนต์ – ร้องนำ
เกรี โรสสิงตัน – กีต้าร์
ริกกี เมดล็อกเก – กีต้าร์, ร้องตาม
มาร์ค มาเตจกา – กีต้าร์, ร้องตาม
เอน อีเวนส์ – เบสส์, ร้องตาม
โรเบิร์ต เคิร์นส – เบสส์, ร้องตาม
ไมเคิล คาร์เทิลโลน – กลอง
บิลลี เพาเวลล์ – คีย์บอร์ดส
ปีเตอร์ คีย์ – คีย์บอร์ดส
=== บุคลากรเพิ่มเติม ===
จอห์น 5 - กีต้าร์
ร็อบ ซ็อมบ - ร้องใน "ฟลอยด์"
ไมเคิล โรด
เกรค มอร์โรว์
เพอร์รี โคลแมน
เจอร์รี ดองลาส
บ็อบ มาร์เลตต์
เดอะ ฮอนเก็ตเตส (เดล ครานต์ซ โรสสิงตัน & คารอล คาส) - ร้องตาม
สตริงบน "Unwrite That Song" และ "Gifted Hands" จัดเรียงโดย ลิซ่า พาราเด
== ชาร์ต ==
== อ้างอิง ==
อัลบั้มเพลงในปี พ.ศ. 2552
อัลบั้มเพลงของค่ายโรดรันเนอร์เรเคิดส์
อัลบั้มของเลนเนิร์ดสกินเนิร์ด
สวอนซี

สวอนซี (Swansea; Abertawe) เป็นเมืองชายทะเลทางตอนใต้ของเวลส์ ในสหราชอาณาจักร เป็นเมืองใหญ่อันดับ 2 ของเวลส์ ในช่วงศตวรรษที่ 19 เป็นยุครุ่งเรือง เป็นเมืองสำคัญด้านอุตสาหกรรมทองแดง ในสงครามโลกครั้งที่สอง ได้รับความเสียหายมากจากการทิ้งระเบิดของเยอรมนี
 
เมืองในเวลส์
นครในสหราชอาณาจักร
สแตมเฟิร์ด (รัฐคอนเนทิคัต)

สแตมเฟิร์ด (Stamford) เป็นเมืองในเทศมณฑลแฟร์ฟีลด์ รัฐคอนเนทิคัต สหรัฐ จากข้อมูลประชากรในปี ค.ศ. 2010 เมืองมีประชากร 122,643 คน เป็นเมืองใหญ่เป็นอันดับ 4 ของรัฐ และใหญ่เป็นอันดับ 8 ในนิวอิงแลนด์ อยู่ห่างจากแมนแฮตตันราว 50 นาที เมืองตั้งอยู่บนฝั่งช่องแคบลองไอแลนด์ซาวนด์ มีการตั้งถิ่นฐานใน ค.ศ. 1641 รวมเข้ากับรัฐคอนเนทิคัตใน ค.ศ. 1662
== อ้างอิง ==
==แหล่งข้อมูลอื่น==
City of Stamford 
Stamford Historical Society
"Made in Stamford: A History of Stamford as a Manufacturing Center"
Ferguson Library
Stamford Advocate 
Stamford Guide 
Stamford Chamber of Commerce
Stamford Downtown Special Services District
เมืองในรัฐคอนเนทิคัต
ปรีเลป

ปรีเลป (Прилеп; Prilep) เป็นเมืองใหญ่เป็นอันดับ 4 ของประเทศมาซิโดเนียเหนือ มีประชากร 66,246 คน เมืองนี้มีความสำคัญในสมัยกลาง ชาวบัลแกเรียได้เข้ายึดครองระหว่าง ค.ศ. 1916-1918 เป็นสถานที่เกิดของวีรบุรุษชาวเซอร์เบีย ชื่อ มาร์โค คราลเชวิก
เมืองในประเทศมาซิโดเนียเหนือ
กังปูกรังจี

กังปูกรังจี (Campo Grande) เป็นเมืองหลวงและเมืองที่ใหญ่ที่สุดของรัฐมาตูโกรซูดูซูว ประเทศบราซิล ตั้งอยู่ทางตอนกลาง-ตะวันตกของประเทศ เมืองมีประชากร 796,252 คน (ค.ศ. 2011)
ในอดีตเมืองมีตำแหน่งที่ตั้งเป็นทางผ่าน ที่นักเดินทางที่ต้องการไปเซาเปาลูหรือรัฐมีนัชเจไรช์ เพื่อไปทางเหนือสู่รัฐมาตูโกรซู ในต้นทศวรรษ 1900 เมื่อทางรถไฟสร้างเสร็จได้เชื่อมต่อเมืองกังปูกรังจีกับกูรุงบา เมืองใกล้ชายแดนโบลิเวีย สู่เมืองเบารู และเซาเปาลู จนต้นศตวรรษที่ 20 เมืองกองทัพบราซิลตะวันตกได้ตั้งกองบัญชากรที่เมืองนี้ ทำให้เมืองเป็นศูนย์กลางการทหารที่สำคัญ
ปัจจุบันเมืองมีวัฒนธรรมเป็นเอกลักษณ์ของตนเอง ที่ผสมผสานหลายเชื้อชาติเข้าด้วยกัน โดยเฉพาะจากกลุ่มผู้ลี้ภัยชาวญี่ปุ่นจากจังหวัดโอกินาวะ ตะวันออกกลาง อาร์มีเนีย โปรตุเกส เยอรมนี อิตาลี สเปน และปารากวัย รวมถึงการผสมผสานกับชาวเอเชียและชาวบราซิลผิวขาวจากภาคใต้และตะวันออกเฉียงใต้ของประเทศ
== อ้างอิง ==
เมืองหลวงของรัฐในประเทศบราซิล
ทีวีพูลสตาร์ปาร์ตี้อวอร์ดส์ 2012

ทีวีพูลสตาร์ปาร์ตี้อวอร์ดส์ 2012 เป็นงานฉลองครบรอบ 23 ปี ของนิตยสารทีวีพูล ซึ่งมีการมอบรางวัลที่สะท้อนถึงภาพลักษณ์ของบุคคลในวงการบันเทิงด้านการแสดง และดนตรี เพื่อเป็นขวัญและกำลังใจ ซึ่งจะจัดขึ้นในวันที่ 28 มิถุนายน 2555  ณ หอประชุมกองทัพเรือ จัดโดยนิตยสารทีวีพูล
==มีรางวัลทั้งหมดดังนี้ ==
===รางวัลขวัญใจมหาชน===
ธงไชย แมคอินไตย์
===รางวัลดาราแต่งกายดีแห่งปี===
แอน ทองประสม
===รางวัลขวัญใจคอหนัง ปี 2555===
เต๋อ ฉันทวิทย์
===รางวัลขวัญใจคอละคร ปี 2555===
พัชราภา ไชยเชื้อ
===รางวัลหนุ่มเจ้าเสน่ห์ ปี 2555===
ณเดชน์ คูกิมิยะ
===รางวัลสาวเจ้าเสน่ห์ ปี 2555===
 อุรัสยา เสปอร์บันด์
===รางวัลร้ายสุดขั้ว===
เมย์ เฟื่องอารมย์
===รางวัลขวัญใจเพศที่สาม===
พอร์ช ศรัณย์
===รางวัลดาราผิวสวยแห่งปี===
เกรซ กาญจน์เกล้า
===รางวัลเพลงมาแรงแห่งปี===
เพลง เสียใจแต่ไม่แคร์ - หวาย กามิกาเซ่
===รางวัลดารายิ้มสวยมีเสน่ห์ดึงดูดใจ===
มาริโอ้ เมาเร่อ
===รางวัลดารามนุษยสัมพันธ์ยอดเยี่ยม===
ณัฐวุฒิ สกิดใจ
===รางวัลเซ็กซี่สตาร์===
พลอย เฌอมาลย์
===รางวัลสาวรูปร่างดี===
ศรีริต้า เจนเซ่น
===รางวัลขวัญใจคอเพลง===
ดา เอ็นโดรฟิน
===รางวัลขวัญใจวัยทีน===
เก้า จิรายุ
===รางวัลคู่รักแห่งปี===
วุ้นเส้น-ชาคริต
===รางวัลครอบครัวสุขสันต์===
ครอบครัวฉัตรบริรักษ์ (บอย ปกรณ์)
== อ้างอิง ==
รางวัลภาพยนตร์ไทย
รางวัลดนตรี
รางวัลโทรทัศน์
ทีวีพูลสตาร์ปาร์ตี้อวอร์ดส์